### Beslutning

Fremsendes til Kulturudvalget til behandling i henhold til beslutning i byrådets møde den 28. april 2021.

### Resumé

Der er i 2020 sket en stigning i de skattefinansierede restancer på 9,9% svarende til et beløb på 37,2 mio. kr. Restanceforøgelsen kan i overordnet forstand tilskrives tre primære årsagsforklaringer; Den fortsatte mangel på et effektivt statsligt inddrivelsesapparat, de økonomiske konsekvenser af corona-pandemien samt periodiseringer mellem kommuner, regioner mv. Særligt indflydelsesrigt er fraværet af statslig inddrivelse. I 2018 og 2019 har Gældsstyrelsen kompenseret for dette ved at gennemføre ekstraordinære afskrivninger. Afskrivning på 2019-niveau ville i 2020 have reduceret restancestigningen til 2,5%.

Investeringsmodellen vedtaget den 15. maj 2019 på 1 mio. kr. har i 2020 resulteret i opkrævningen af et beløb på 6,9 mio. kr. i forbindelse med den særlige ringeaktivitet. Dette er en stigning på 27,6% sammenlignet med 2019. Der bliver fortsat innoveret på ’Smartere Opkrævning’, hvor målrettede breve f.eks. automatiseres. De gode erfaringer med nudging-kampagnen på Black Friday i 2019 gav anledning til at afholde en corona-kampagne i juli, hvor provenuet var på 1 mio. kr. MKB har fortsat arbejdet på at styrke og effektivisere opkrævningen i kommunen, i fraværet af et funktionelt inddrivelsessystem.

### Indstilling

At 1) Orienteringen om restanceudviklingen tages til efterretning.

At 2) Opkrævningsgebyrer vedr. erhvervsaffald tilgår MTM til administration af ordningen.

### Sagens forløb

10-03-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 19-04-2021 Magistraten

Fremsendes til [adresse] med bemærkning, at Magistraten i mødet den 19. april 2021 anbefaler, at byrådet tiltræder Magistratsafdelingen for Kultur og Borgerservices indstilling af 26. februar 2021.

Borgmester Lucas Laursen var forhindret i at deltage i sagens behandling.

 28-04-2021 [adresse]
Fremsendes til Kulturudvalget til behandling i henhold til beslutning i byrådets møde den 28. april 2021.
 05-05-2021 Kulturudvalget
Finn Simonsen, Alvin Jakobsen, Justina Jørgensen, Nana Koch, Bjarne Olesen, Ronnie Iversen og Dina Thomsen kunne enstemmigt tiltræde indstillingen i overensstemmelse med Magistratens anbefaling.
 12-05-2021 [adresse] Byråd
Beslutning ikke frigivet